‘స్పైడర్’ స్పెషల్ షో: వాళ్లకు మాత్రమే!
TNN| Sep 20, 2017, 07.17 PM IST
మహేష్ బాబు నటించిన 'స్పైడర్' సినిమాను ఈ నెల 27న తెలుగు, తమిళ భాషల్లో భారీ అంచనాలతో విడుదల కానుంది. ప్రస్తుతం ప్రమోషన్స్ వర్క్ చురుకుగా జరుగుతున్నాయి. ఈ నేపధ్యంలో ఈ సినిమాను విడుదలకు ముందే ఓ స్పెషల్ షో వేయనున్నట్లు తెలుస్తోంది. ఈ సినిమాను తన కుటుంబ సభ్యులందరితో కలిసి చూడాలని మహేష్ బాబు భావిస్తున్నారట.
ఈ స్పెషల్ షోకి హీరో కృష్ణ, విజయనిర్మలతో పాటు ఘట్టమనేని కుటుంబానికి చెందిన ప్రతి ఒక్కరూ కూడా ఈ స్పెషల్ షోకి హాజరు కాబోతున్నారని తెలుస్తోంది. ఈ శని, ఆదివారాల్లో షోను వేయబోతున్నట్లు సమాచారం. ఇక తమిళంలో కూడా ఈ సినిమా విడుదలకు ముందు ఓ స్పెషల్ షోను ఏర్పాటు చేసి అక్కడ ప్రముఖులను ఆహ్వానించనున్నారని సమాచారం. రెండు గంటల 25 నిమిషాల నిడివి గల ఈ సినిమాపై మహేష్ అభిమానులతో పాటు ఇతర ప్రేక్షకుల్లో కూడా అంచనాలు పెరిగిపోయాయి. ఈ సినిమా భారీ యాక్షన్ ఎపిసోడ్స్ అభిమానుల దృష్టిని ఆకర్షిస్తాయని అంటున్నారు. విజువల్ ఎఫెక్ట్స్ సినిమా స్థాయిని పెంచుతాయనే నమ్మకాన్ని వ్యక్తం చేస్తున్నారు.